CELEX: 32017D0258
Language: ro
Date: 2017-02-13 00:00:00
Title: Decizia de punere în aplicare (UE) 2017/258 a Comisiei din 13 februarie 2017 privind obiectivele de performanță revizuite și măsurile corespunzătoare incluse în planul național sau de bloc funcțional de spațiu aerian prezentat de Elveția în conformitate cu Regulamentul (CE) nr. 549/2004 al Parlamentului European și al Consiliului, care nu sunt adecvate în ceea ce privește obiectivele de performanță la nivelul Uniunii pentru cea de a doua perioadă de referință, și de stabilire a obligațiilor referitoare la măsurile corective [notificat cu numărul C(2017) 728] (Text cu relevanță pentru SEE. )

15.2.2017   
            
            
               RO
            
            
               Jurnalul Oficial al Uniunii Europene
            
            
               L 38/71
            
         DECIZIA DE PUNERE ÎN APLICARE (UE) 2017/258 A COMISIEI
   din 13 februarie 2017
   privind obiectivele de performanță revizuite și măsurile corespunzătoare incluse în planul național sau de bloc funcțional de spațiu aerian prezentat de Elveția în conformitate cu Regulamentul (CE) nr. 549/2004 al Parlamentului European și al Consiliului, care nu sunt adecvate în ceea ce privește obiectivele de performanță la nivelul Uniunii pentru cea de a doua perioadă de referință, și de stabilire a obligațiilor referitoare la măsurile corective
   
      
         [notificat cu numărul C(2017) 728]
      
   
   (Numai textele în limbile franceză, germană și italiană sunt autentice)
   (Text cu relevanță pentru SEE)
   COMISIA EUROPEANĂ,
   având în vedere Acordul dintre Comunitatea Europeană și Confederația Elvețiană privind transportul aerian (1) (denumit în continuare „acordul”),
   având în vedere Regulamentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului pentru crearea cerului unic european (regulamentul-cadru) (2), în special articolul 11 alineatul (3) litera (c),
   având în vedere Regulamentul de punere în aplicare (UE) nr. 390/2013 al Comisiei din 3 mai 2013 de instituire a unui sistem de performanță pentru serviciile de navigație aeriană și pentru funcțiile de rețea (3), în special articolul 15 alineatul (3),
   întrucât:
   
               (1)
            
            
               În conformitate cu Regulamentul (CE) nr. 549/2004, astfel cum este integrat în acord, statele membre și Elveția trebuie să adopte planuri naționale sau de blocuri funcționale de spațiu aerian („FAB”), incluzând obiective naționale obligatorii sau obiective la nivelul FAB-urilor și asigurând coerența cu obiectivele de performanță la nivelul Uniunii. Regulamentul respectiv prevede, totodată, obligația Comisiei de a evalua coerența acestor obiective pe baza criteriilor de evaluare menționate la articolul 11 alineatul (6) litera (d). Norme detaliate în acest sens au fost prevăzute în Regulamentul de punere în aplicare (UE) nr. 390/2013.
            
         
               (2)
            
            
               Prin Decizia de punere în aplicare 2014/132/UE a Comisiei (4), au fost adoptate obiective de performanță la nivelul Uniunii pentru cea de a doua perioadă de referință (2015-2019), în domeniile-cheie de performanță ale siguranței, mediului, capacității și rentabilității.
            
         
               (3)
            
            
               La 30 iunie 2015, Comisia a adoptat Decizia de punere în aplicare (UE) 2015/1056 (5) referitoare la lipsa de coerență a anumitor obiective de performanță prezentate de Elveția cu obiectivele de performanță la nivelul Uniunii, precum și privind formularea de recomandări pentru revizuirea obiectivelor respective în domeniile-cheie de performanță ale capacității și rentabilității.
            
         
               (4)
            
            
               La 2 iulie 2015, Elveția a prezentat un plan național sau de bloc funcțional de spațiu aerian revizuit, incluzând obiective de performanță revizuite.
            
         
               (5)
            
            
               Organismul de evaluare a performanței, a cărui misiune este să asiste Comisia la implementarea sistemului de performanță în conformitate cu articolul 3 din Regulamentul de punere în aplicare (UE) nr. 390/2013, a prezentat Comisiei raportul său de evaluare la 15 octombrie 2015.
            
         
               (6)
            
            
               Evaluarea obiectivelor de performanță revizuite în ceea ce privește coerența lor cu obiectivele de performanță la nivelul Uniunii s-a realizat pe baza acelorași criterii și metodologii de evaluare ca cele utilizate la evaluarea obiectivelor de performanță prezentate inițial și ținând seama de măsurile corespunzătoare luate de Elveția pentru a asigura coerența obiectivelor de performanță cu obiectivele de performanță la nivelul Uniunii.
            
         
               (7)
            
            
               În ceea ce privește domeniul-cheie de performanță al capacității, coerența obiectivelor revizuite prezentate de Elveția, astfel cum sunt stabilite în planul de performanță referitor la FABEC, în materie de întârzieri în managementul fluxului de trafic aerian (ATFM) pe rută a fost evaluată în conformitate cu principiul prevăzut la punctul 4 din anexa IV la Regulamentul de punere în aplicare (UE) nr. 390/2013, prin utilizarea acelor valori de referință ale FAB pentru capacitate care, atunci când sunt aplicate, asigură atingerea obiectivului de performanță la nivelul Uniunii, calculate de administratorul de rețea și prevăzute în planul de administrare a rețelei (2014-2018/2019), în versiunea sa cea mai recentă („planul de administrare a rețelei”). Această evaluare a demonstrat că obiectivele respective nu sunt conforme cu valorile de referință în cauză și, prin urmare, nu sunt coerente cu obiectivul de performanță relevant la nivelul Uniunii. În plus, măsurile corespunzătoare luate de Elveția sunt insuficiente, deoarece nu au calendare concrete cu repere specifice și, prin urmare, nu sunt adecvate în ceea ce privește revizuirea obiectivelor care trebuie atinse.
            
         
               (8)
            
            
               În ceea ce privește domeniul-cheie de performanță al rentabilității, obiectivele prezentate de Elveția, exprimate în costuri unitare determinate pentru serviciile de rută și astfel cum sunt stabilite în planul de performanță referitor la FABEC, au fost evaluate în conformitate cu principiile prevăzute la punctul 5, coroborat cu punctul 1, din anexa IV la Regulamentul de punere în aplicare (UE) nr. 390/2013, luând în considerare evoluția costurilor unitare determinate pentru serviciile de rută pe parcursul celei de a doua perioade de referință și al perioadei combinate a primei și a celei de a doua perioade de referință (2012-2019), numărul de unități de servicii (previziune în materie de trafic) și nivelul costurilor unitare determinate pentru serviciile de rută în comparație cu statele membre care au un mediu economic și operațional similar. Această evaluare a demonstrat că respectivele obiective revizuite tot nu sunt coerente cu obiectivul de performanță relevant la nivelul Uniunii, din motivele prezentate mai jos. În plus, măsurile corespunzătoare luate de Elveția sunt insuficiente, deoarece nu au calendare concrete cu repere specifice și, prin urmare, nu sunt adecvate în ceea ce privește revizuirea obiectivelor care trebuie atinse.
            
         
               (9)
            
            
               În ceea ce privește Elveția, obiectivele revizuite ale acesteia se bazează pe o reducere planificată, de 1,4 % în medie pe an, a costurilor sale unitare determinate pe rută, pe parcursul celei de a doua perioade de referință. Aceasta se situează semnificativ sub reducerea vizată a costurilor unitare determinate medii pentru serviciile de rută la nivelul Uniunii, pe parcursul celei de a doua perioade de referință (– 3,3 % pe an). De asemenea, pe parcursul perioadei combinate a primei și a celei de a doua perioade de referință, costurile unitare determinate planificate pentru serviciile de rută nu scad în conformitate cu tendința înregistrată la nivelul Uniunii (– 0,8 %, în comparație cu – 1,7 %). Obiectivul pentru 2019 se bazează pe costuri unitare determinate planificate pentru serviciile de rută în 2019, care depășesc în mod semnificativ (+ 28,1 %) costurile unitare determinate medii pentru serviciile de rută ale statelor membre ce au un mediu economic și operațional similar cu cel al Elveției și cu aproape 38 % obiectivul de performanță la nivelul Uniunii în 2019. Mai mult, costurile unitare determinate planificate pentru serviciile de rută în 2015 depășesc cu 4,1 % costurile reale din 2014. Pe lângă aceasta, atunci când și-a revizuit obiectivele, Elveția nu a revizuit în sens descendent costurile sale determinate pentru serviciile de rută și a revizuit doar în sens ascendent traficul preconizat exprimat în unități de servicii.
            
         
               (10)
            
            
               Prin urmare, este oportună adoptarea de către Comisie a unei decizii privind necesitatea unor măsuri corective care să fie adoptate de statele membre vizate pentru a se asigura că autoritățile lor naționale de supraveghere propun obiective de performanță revizuite, care să abordeze restul incoerențelor identificate în prezenta decizie. În ceea ce privește domeniul rentabilității, ar trebui sugerate astfel de măsuri corective în conformitate cu articolul 15 alineatul (4) din Regulamentul de punere în aplicare (UE) nr. 390/2013, având în vedere motivele care stau la baza deficiențelor identificate și obiectivele de performanță la nivelul Uniunii. În temeiul Regulamentului (CE) nr. 549/2004, astfel cum este integrat în acord, și al Regulamentului de punere în aplicare (UE) nr. 390/2013, Elveția ar trebui, pe lângă adoptarea de măsuri corective, să comunice Comisiei elementele care demonstrează respectarea prezentei decizii. Ambele comunicări ar trebui să fie transmise Comisiei în termen de două luni de la data notificării prezentei decizii.
            
         
               (11)
            
            
               În vederea abordării incoerențelor legate de domeniul-cheie de performanță al capacității, ar trebui să se asigure faptul că măsurile corective duc la obiective de performanță revizuite care sunt conforme cu valorile de referință pentru capacitate ale FAB stabilite în planul de administrare a rețelei.
            
         
               (12)
            
            
               În vederea abordării incoerențelor legate de domeniul-cheie de performanță al rentabilității, ar trebui să se asigure faptul că măsurile corective duc la obiective de performanță revizuite.
            
         
               (13)
            
            
               Comisia a consultat Elveția cu privire la prezenta decizie, în conformitate cu articolul 19 alineatul (2) din acord.
            
         
               (14)
            
            
               Comitetul pentru cerul unic nu a emis un aviz. S-a considerat că este necesar un act de punere în aplicare, iar președintele a transmis comitetului de apel proiectul actului de punere în aplicare în vederea unor dezbateri suplimentare. Comitetul de apel nu a emis un aviz,
            
         ADOPTĂ PREZENTA DECIZIE:
   Articolul 1
   Obiectivele de performanță referitoare la domeniile-cheie de performanță ale capacității și rentabilității, enumerate în anexa I, și măsurile corespunzătoare incluse în planul de performanță referitor la FABEC revizuit prezentat de Elveția în conformitate cu Regulamentul (CE) nr. 549/2004, astfel cum este integrat în acord, nu sunt adecvate în ceea ce privește obiectivele de performanță la nivelul Uniunii pentru cea de a doua perioadă de referință prevăzută în Decizia de punere în aplicare 2014/132/UE.
   Articolul 2
   În ceea ce privește FABEC, Elveția ia măsuri corective referitoare la obiectivele sale de performanță în domeniile-cheie de performanță ale capacității și rentabilității, ținând seama de sugestia prezentată în anexa II.
   Articolul 3
   Prezenta decizie se adresează Confederației Elvețiene.
   
      Adoptată la Bruxelles, 13 februarie 2017.
      
         
            Pentru Comisie
         
         Violeta BULC
         
            Membru al Comisiei
         
      
   
   
      (1)  JO L 114, 30.4.2002, p. 73.
   
      (2)  JO L 96, 31.3.2004, p. 1.
   
      (3)  JO L 128, 9.5.2013, p. 1.
   
      (4)  Decizia de punere în aplicare 2014/132/UE a Comisiei din 11 martie 2014 de stabilire a obiectivelor de performanță la nivelul Uniunii pentru rețeaua de management al traficului aerian și a pragurilor de alertă pentru a doua perioadă de referință 2015-2019 (JO L 71, 12.3.2014, p. 20).
   
      (5)  Decizia de punere în aplicare (UE) 2015/1056 a Comisiei din 30 iunie 2015 privind incoerența anumitor obiective incluse în planurile naționale sau în planurile blocurilor funcționale de spațiu aerian, prezentate de Elveția în conformitate cu Regulamentul (CE) nr. 549/2004 al Parlamentului European și al Consiliului, cu obiectivele de performanță la nivelul Uniunii pentru cea de a doua perioadă de referință și privind formularea de recomandări pentru revizuirea obiectivelor respective (JO L 171, 2.7.2015, p. 18).
   
      ANEXA I
      
         Obiective de performanță în domeniile-cheie de performanță ale capacității și rentabilității, incluse în planurile naționale sau de bloc funcțional de spațiu aerian revizuite prezentate de Elveția în conformitate cu Regulamentul (CE) nr. 549/2004, care nu sunt adecvate în ceea ce privește obiectivele de performanță la nivelul Uniunii pentru cea de a doua perioadă de referință
      
      
         DOMENIUL-CHEIE DE PERFORMANȚĂ AL CAPACITĂȚII
      
      Întârziere în managementul fluxului de trafic aerian (ATFM) pe rută în min./zbor
      
                  STAT MEMBRU
               
               
                  FAB
               
               
                  OBIECTIV FAB DE CAPACITATE PE RUTĂ
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [Belgia/Lux]
                  
               
               
                  FABEC
               
               
                  0,48
               
               
                  0,49
               
               
                  0,48
               
               
                  0,47
               
               
                  Coerent (0,43)
               
            
                  
                     [Franța]
                  
               
            
                  
                     [Germania]
                  
               
            
                  
                     [Țările de Jos]
                  
               
            
                  Elveția
               
            
         DOMENIUL-CHEIE DE PERFORMANȚĂ AL RENTABILITĂȚII
      
      Legendă
      
                  Cheie
               
               
                  Element
               
               
                  Unități
               
            
                  (A)
               
               
                  Totalul costurilor determinate pentru serviciile de rută
               
               
                  (în termeni nominali și în moneda națională)
               
            
                  (B)
               
               
                  Rata inflației
               
               
                  (%)
               
            
                  (C)
               
               
                  Indicele inflației
               
               
                  (100 = 2009)
               
            
                  (D)
               
               
                  Totalul costurilor determinate pentru serviciile de rută
               
               
                  (în prețuri reale din 2009 și în moneda națională)
               
            
                  (E)
               
               
                  Totalul unităților de servicii de rută
               
               
                  (TSU-uri)
               
            
                  (F)
               
               
                  Costul unitar determinat pentru serviciile de rută (DUC)
               
               
                  (în prețuri reale din 2009 și în moneda națională)
               
            FABEC
      
         Zonă tarifară: Elveția – Monedă: CHF
      
      
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  158 188 309 
               
               
                  156 222 383 
               
               
                  157 901 505 
               
               
                  157 939 446 
               
               
                  159 353 943 
               
            
                  (B)
               
               
                  – 1,00 %
               
               
                  0,00 %
               
               
                  0,50 %
               
               
                  1,00 %
               
               
                  1,00 %
               
            
                  (C)
               
               
                  99,1
               
               
                  99,1
               
               
                  99,6
               
               
                  100,6
               
               
                  101,6
               
            
                  (D)
               
               
                  159 633 416 
               
               
                  157 649 529 
               
               
                  158 551 235 
               
               
                  157 019 140 
               
               
                  156 856 827 
               
            
                  (E)
               
               
                  1 452 683 
               
               
                  1 470 066 
               
               
                  1 490 591 
               
               
                  1 512 889 
               
               
                  1 537 031 
               
            
                  (F)
               
               
                  
                     109,89
                  
               
               
                  
                     107,24
                  
               
               
                  
                     106,37
                  
               
               
                  
                     103,79
                  
               
               
                  
                     102,05
                  
               
            
   
      ANEXA II
      
         MĂSURI CORECTIVE SUGERATE
      
      Următoarele măsuri corective sugerate în domeniul rentabilității pot fi implementate în scurt timp, ținând seama de interdependențele cu restul domeniilor-cheie de performanță, precum și de capacitățile de investiții.
      Măsuri corective sugerate:
      Trafic: în iulie 2015 Elveția a revizuit deja în sens ascendent, față de informațiile furnizate în planul de performanță inițial, traficul planificat pe PR2 (în medie + 3,5 %), aducând previziunile planificate în materie de trafic la un nivel situat între scenariul pesimist și scenariul de referință stabilite în februarie 2015 de STATFOR. Cu toate acestea, pe baza traficului real din 2015 și a celor mai recente previziuni furnizate de STATFOR (februarie 2016), se sugerează ca traficul planificat să fie revizuit și mai mult în sens ascendent, pentru a reflecta cele mai recente informații disponibile.
      Ajustarea traficului planificat pentru 2018 și 2019 ar duce, de exemplu, la o evoluție a costurilor unitare determinate pentru serviciile de rută pe parcursul celei de a doua perioade de referință de – 2,3 % pe an, mai apropiată de evoluția înregistrată la nivelul Uniunii (– 3,3 % pe an), și la o evoluție a costurilor unitare determinate pentru serviciile de rută pe parcursul perioadei combinate a primei și a celei de a doua perioade de referință de – 1,4 % pe an, mai apropiată de obiectivul la nivelul Uniunii (– 1,7 % pe an).